धर्मशाला। भाषा एवं संस्कृति विभाग के कांगड़ा कार्यालय ने हिंदी राजभाषा पखवाड़ा के अंतर्गत राजकीय वरिष्ठ माध्यमिक छात्र पाठशाला धर्मशाला में बच्चों के लिए विशेष प्रतियोगिता का आयोजन किया। कार्यक्रम की अध्यक्षता सहायक आयुक्त कांगड़ा किरण भडाना ने की। इस कार्यक्रम में जिला कांगड़ा के विभिन्न स्कूलों से 100 विद्यार्थियों ने भाग लिया। कार्यक्रम में भाषण, निबंध एवं प्रश्नोतरी प्रतियोगिताओं का आयोजन किया गया।